Petrus Vulcanius

Petrus Vulcanius (1503-1571) (Bruĝo, en la 1503 - Meĥleno, en la 1571) estis belga erudiciulo kaj humanisto.

Li estis filo de Andries De Smet kaj Margriete Krippijn. Li edukiĝis en la Bogaerdenschool, en Bruĝo, kiu estis lernejo por infanoj malriĉaj kaj forlasitaj, apogitaj de la urbestraro. En junio 1523, li enmatrikuliĝis en la Universitato de Loveno kiel "marlriĉa homo". Tie ĉi ankaŭ li finance apogiĝis de la urbo Bruĝo. En 1527, li diplomiĝis pri juro.

Poste, li daŭrigis sian studadon en la Trilingva Lernejo, en Loveno, kie li akiris sian kapablecon en la latina kaj greka.

Li estis amiko de Erasmo de Roterdamo, de la helenisto Johano Strazelius († 1559), kaj de la profesoro pri la hebrea Johano van Kampen (1490-1538)CERL Thesaurus, krom sia samurbulo Johannes Vasaeus (1511-1561)CERL Thesaurus kaj Jacob van Halewijn, kanoniko kiu apartenis al la ĉapitro de la Preĝejo de Nia Sinjorino, en Bruĝo.

Dank'al rekomendoj de Erasmo kaj Juan Luis Vives (1493-1540), Vulcanius vivis en Londono inter 1529 kaj 1531 kiel mentoro de Charles Blount, filo de Vilhelmo Blount (1478-1534)Dictionary of National Biography, Lordo Mountjoy. En la 1-a de septembro 1531 li estis nomumita leĝa oficisto en la urbo Bruĝo. El tiu tempo antaŭen li tenis rilatojn kun multaj humanistoj en Bruĝo, tiel kiel Vives, Jakobus Curtius, Johano Fevino, Georgo Kasandro krom multaj aliaj.

En 1543, li faris vojaĝon al Germanio kaj Italio. En la sama jaro, li edziĝis al Adrianette Truwaert, kaj el tiu geedziĝo ili havis kvin gefilojn. En la 1-a de februaro 1550 Petrus Vulcanus nomumiĝis administranto en urbo Middelburg, en Zelando. Lia kariero atingis la plej altan pinton en februaro 1557 kiam li estis nomumita Granda Konsilisto de Meĥleno, ofico kiun li tenis ĝis la fino de sia vivo, en 1571.

 Literaturo 
 Zotero 
 The Kaleidoscopic Scholarship of Hadrianus Junius (1511-1575): Northern ... - Dirk van Miert
 The Life of Erasmus, Volume 2 - John Jortin
 History of the Foundation and the Rise of the Collegium Trilingue Lovaniense, 1517-1550: The development

 Vidu ankaŭ 
 Universitato de Loveno
 Johano Fevino (1490-1555)
 Juan Luis Vives (1493-1540)Personensuche
 Jacobus Curtius (1510-1567)DBNL
 Johannes Vasaeus (1511-1561)CERL Thesaurus
 Georgo Cassander (1513-1566)Personensuche
 Bonaventura Vulcanius (1538-1614)
 Erasmo de Roterdamo (1565-1636)

 Referencoj 

Kategorio:Humanistoj
Kategorio:Juristoj
Kategorio:Latinlingvaj verkistoj
Kategorio:Helenistoj
Kategorio:Belgoj